HUMAN พุ่งแรง 3 วันติด ทุบสถิติ “ออลไทม์ไฮ” โบรกฯแนะซื้อเก็งกำไร ชูเทคนิคสวย
HUMAN พุ่งแรง 3 วันติด ทุบสถิติ "ออลไทม์ไฮ" โบรกฯแนะซื้อเก็งกำไร ชูเทคนิคสวย โดย ณ เวลา 15.33 น. ราคาอยู่ที่ 13.70 บาท บวก 0.70 บาท หรือ 5.38% สูงสุดที่ 13.70 บาท ต่ำสุดที่ 13 บาท มูลค่าซื้อขายที่ 117.81 ล้านบาท 
16 ก.พ. 2561

ผู้สื่อข่าวรายงานว่า ราคาหุ้น บริษัท ฮิวแมนิก้า จำกัด (มหาชน) หรือ HUMAN ณ เวลา 15.33 น. ราคาอยู่ที่ 13.70 บาท บวก 0.70 บาท หรือ 5.38% สูงสุดที่ 13.70 บาท ต่ำสุดที่ 13 บาท มูลค่าซื้อขายที่ 117.81 ล้านบาท

ทั้งนี้ราคาหุ้นปรับตัวเพิ่มขึ้นอย่างต่อเนื่องเป็นวันที่ 3 นับตั้งแต่ราคาอยู่ที่ระดับ 12.70 บาท เมื่อวันที่ 14 ก.พ.61 อีกทั้งปรับตัวขึ้นทำจุดสูงสุดนับตั้งแต่เข้าจดทะเบียนในตลาดหลักทรัพย์แห่งประเทศไทย (SET) เมื่อวันที่ 8 ธ.ค.60 
โดยวันนี้ (16 ก.พ.) ตลาดหลักทรัพย์แห่งประเทศไทย (ตลท.) ได้รับรายงานการได้มาหุ้นของ HUMAN โดย บริษัท หลักทรัพย์จัดการกองทุนรวมบัวหลวง จำกัด หรือ บลจ.บัวหลวง ซึ่งเป็นการได้มา เมื่อวันที่ 12 ก.พ.2561 จำนวนหลักทรัพย์ที่ได้มาคิดเป็น 0.56% และส่งผลให้จำนวนหลักทรัพย์ภายหลังการได้มาคิดเป็น 5.5% ของสิทธิออกเสียงทั้งหมดของกิจการ
ด้าน บล.โกลเบล็ก ระบุในบทวิเคราะห์ (16 ก.พ.) แนะนำ “ซื้อเก็งกำไร” ให้แนวรับ 12.60 บาท แนวต้าน 14 บาท Cut loss 12.30 บาท โดยราคาหุ้นยังเคลื่อนไหวในกรอบแนวโน้มขาขึ้นตามภาพ อีกทั้งสามารถยืนเหนือเส้นค่าเฉลี่ย 10 วันได้อย่างแข็งแกร่ง สอดคล้องกับค่าสัญญาณ RSI+MACD ชี้ขึ้นทำให้มีโอกาสปรับตัวขึ้นต่อได้